b"\n_START_ARTICLE_\nKnud M\xc3\xb8ller (Burmeister & Wain)\n_START_SECTION_\nKarriere\n_START_PARAGRAPH_\nHan var s\xc3\xb8n af landsretssagf\xc3\xb8rer Hans M\xc3\xb8ller (d\xc3\xb8d 1955) og hustru Elsebeth f. Hilarius-Kalkau (d\xc3\xb8d 1974), blev student fra Sortedam Gymnasium 1942 og cand.polyt. 1948. Samme \xc3\xa5r blev M\xc3\xb8ller ansat som ingeni\xc3\xb8r hos Burmeister & Wain, hvor han blev underdirekt\xc3\xb8r og chef for dieselmotor-konstruktionsafdelingerne 1962, direkt\xc3\xb8r for dieselmotorkonstruktions- og dieselmotorproduktionsafdelingerne 1963 og selskabets administrerende direkt\xc3\xb8r fra 1968 til 1971. Han etablerede eget firma 1972.\n_START_SECTION_\nTillidshverv\n_START_PARAGRAPH_\nKnud M\xc3\xb8ller var medlem af La Soci\xc3\xa9t\xc3\xa9 des Ing\xc3\xa9nieurs Civils de France, The Institute of Marine Engineers 1963 og The Royal Institution of Naval Architects 1965; medlem af Lloyds Register of Shipping's danske komit\xc3\xa9 1963-71; medlem af Akademiet for de Tekniske Videnskaber 1965; formand for bestyrelsen for Dansk Atomreaktor konsortium 1965-72, for standardiseringsudvalget for definitioner vedr. maskiner (under Dansk Standardiseringsr\xc3\xa5d) 1965; medlem af Danatom's repr\xc3\xa6sentantskab 1965-72, af forretningsudvalget i Jern- og Metalindustriens Sammenslutning 1966-71, af bestyrelsen for efteruddannelsesr\xc3\xa5det for elektronisk databehandling 1966-69, af Atomenergikommissionen 1967-72, af Industrir\xc3\xa5det 1970-72 samt medlemsrepr\xc3\xa6sentant i Foreningen af Jernskibs- og Maskinbyggerier i Danmark 1968-71. _NEWLINE_Desuden medlem af bestyrelsen for Alpha-Diesel A/S, Frederikshavn og A/S Holeby Dieselmotor Fabrik 1963-72; 1968 formand for bestyrelsen for: Burmeister & Wain (Overseas) Ltd., London, Burmeister & Wain (Overseas) Ltd.. Tokyo, Burmeister & Wain France, S.A.R.L.. Paris, Burmeister & Wain South Africa (Pty.) Ltd., Cape Town, Burmeister & Wain American Corporation, New York._NEWLINE_Han blev gift 21. november 1953 med Hanne Nyborg (f\xc3\xb8dt 21. januar 1934), datter af arkitekt Hans Peter Therkelsen Nyborg og hustru Marie f\xc3\xb8dt Hougaard."